**«Տարօրինակ Սուրբ ծնունդ»**, ուկրաինական կատակերգական երկու մասանոց հեռուստատեսային ֆիլմ, որ նկարահանվել ու թողարկվել է 2006 թվականին ռեժիսոր Մաքսիմ Պապերնիկի կողմից։ Ֆիլմը նկարահանվել է ամերիկացի դրամատուրգ Ջոն Պատրիկի «Տարօրինակ միսիս Սևիջը» հայտնի կատակերգության հիման վրա։

Սյուժե
------

Ուկրաինայի մայրաքաղաք Կիևում արդեն մի քանի տարի անընդմեջ Սուրբ ծննդին ձյուն չի գալիս։ Սակայն ներկա տարում ամեն ինչ պետք է ընթանա այլ կերպ։

Օլգա Սամոյլովան՝ ալկոհոլային հայտնի մագնատի այրին, մարդկանց խոստացել է, որ եթե այս տարի նորից ձյուն չլինի, ապա ինքն իր միջոցներով ձեռք կբերի արհեստական ձյուն և դրանով կծածկի ամբողջ քաղաքը։ Օլգան իր կյանքի նպատակը համարում է ուրիշների նվիրական երազանքների իրականացումն ու կազմակերպում է «Երջանկության հիմնադրամ» իր հանգուցյալ միլիոնատեր ամուսնու պատվին։

Օլգայի ամուսնու՝ նախորդ ամուսնությունից ունեցած երեք երեխաները՝ հասարակական անձնավորություն Լիլիան (Օլգա Սումսկայա), պատգամավոր Գեորգին (Ա. Գետմանսկի) և դատախազ Պյոտրը (Վլադիմիր Գորյանսկի), որոնք վատնել են հոր ժառանգությունը, իրենց խորթ մոր փողերը համարում են իրենցը և մտադիր են թույլ չտալ նրան ծախսել դրանք։ Նրանք Օլգա Նիկոլաևնային տեղավորում են մասնավոր հոգեբուժարանում, ապա նրանից պահանջում են իրենց տալ արժեթղթերը։ Միևնույն ժամանակ նրանցից յուրաքանչյուրը փորձում է յուրացնել ամբողջ գումարը՝ համարելով, որ ինքն ամենասիրելի երեխան է, և մայրը ճշմարտությունն ասել է միայն իրեն։

Սակայն Օլգա Նիկոլաևնան խորամանկությամբ հաղթում է ժլատ չարագործներին։ Մինչ նա հանգիստ տոնում է Սուրբ ծնունդը, Լիլիային ձերբակալում են երկրագիտական թանգարանում, որտեղ նա փնտրում էր փաստաթղթերը դինոզավրի որովայնում, Գեորգին փորում էր երկրի նախագահի ջերմոցում նույն նպատակով, իսկ Պյոտրն ամառանոցում քանդում է հին ծխնելույզը։

Դերերում
--------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Դերասան | Դեր |
| --- | --- |
| Բարբարա Բրիլսկա | Օլգա Սամոյլովա  Օլգա Սամոյլովա  |
| Բոգդան Ստուպկա | Պավլենկո բժիշկ Պավլենկո  |
| Լիա Ախեջակովա | Լյուսյա մորաքույր Լյուսյա  |
| Օլգա Սումսկայա | Լիլիա  Լիլիա  |
| Վլադիմիր Գորյանսկի | Պյոտր  Պյոտր  |
| Ալեքսանդր Գետմանսկի | Գեորգի  Գեորգի  |
| Իգոր Պիսմեննի | Մոիսեյ  Մոիսեյ  |
| Անդրեյ Սամինին | Դենիս  Դենիս  |
| Օլեսյա Վլասովա | Լյուբաշա  Լյուբաշա  |

 | 

| Դերասան | Դեր |
| --- | --- |
| Օլգա Կուլչիցկայա | Նադյա  Նադյա  |
| Իննա Բելիկովա | Վերա  Վերա  |
| Դիմա Դրաչ | Գոշա  Գոշա մանկության տարիներին |
| Վլադիկ Իվանով | Պյոտր  Պյոտր մանկության տարիներին |
| Իրա Շումլեկովսկայա | Լիլիա  Լիլիա մանկության տարիներին |
| Ալեքսանդր Գայշտուտ |  երջանիկ հրեա |
| Կոնստանտին Կոստիշին |  առաջին տնօրեն |
| Ալլա Գորդիենկո |  երկրորդ տնօրեն |
| Վյաչեսլավ Ստասենկո |  երրորդ տնօրեն |

 |

Նկարահանող խումբ
----------------

* Բեմադրող ռեժիսոր – *Մաքսիմ Պապերնիկ*
* Պրոդյուսերներ – *Վլադիսլավ Ռյաշին*, *Ալեքսեյ Գոնչարենկո*
* Բեմադրող օպերատոր – *Վադիմ Սավիցկի*
* Սցենարի հեղինակ – *Սլավա Օրեշչուկ*
* Կոմպոզիտոր – *Սերգեյ Կոսարենկո*
* Հնչյունային ռեժիսոր – *Վիկտոր Ալֆյորով*
* Մոնտաժի ռեժիսոր – *Ալեքսանդր Ստոգնի*
* Հագուստների նկարիչ – *Օլգա Սեյմուր*
* Գրիմարար – *Աննա Բրուստինովա*

Թողարկում
---------

2008 թվականի դեկտեմբերի 18-ին ֆիլմը թողարկվել է DVD-սկավառակով «Синема Трейд» ընկերության կողմից։

### Տեխնիկական տվյալներ

* Ձևաչափ — *DVD (PAL) (Պարզեցված հրատարակություն) (Keep case)*
* Պատկեր — *գունավոր, WideScreen 16:9 (1.78:1)*
* Ձայն — *ստերեո, Dolby Digital 5.1*
* Գույն — *PAL*
* Շերտերի թիվ — *DVD-9 (2 շերտ)*
* Տարածաշրջանային կոդ — *5*

Ծանոթագրություններ
------------------

1. ↑  Հնչյունավորել է Նինա Կաստորֆը
2. ↑  Հնչյունավորել է Նինա Կաստորֆը
3. ↑  OZON.ru — DVD | Странное Рождество

Արտաքին հղումներ
----------------

* Տարօրինակ Սուրբ ծնունդ
* Странное Рождество (2006). Ruskino.Ru Արխիվացված 2020-11-25 Wayback Machine